
Yn y cyflwyniad yma byddaf yn trafod Manteision dwyieithrwydd ac amlieithrwydd, Cymraeg fel Iaith Ychwanegol, Datblygiad yr ymennydd a Meddwl dargyfeiriol.
Mae dwyieithrwydd yn cyfeirio at allu unigolyn i siarad a deall dwy iaith yn fedrus. Tra bod amlieithrwydd yn cyfeirio at fedru siarad tair iaith neu fwy (Perlego, 2024).
Mae pawb yn gweld dwyieithrwydd yn wahanol. Er enghraifft, mae rhai pobl yn ei weld fel gallu i siarad dwy iaith yn rhugl, tra bod eraill yn gweld y gallu i ddeall yr iaith yn ddigon (Grraffa et al, 2023).
Pan bod plant yn cymryd rhan mewn amgylcheddau dwyieithog, maent yn cael mwy o ymarfer ac yn datblygu eu rhuglder yn y ddwy iaith yn gynt (Cambridge University Press & Assessment, 2024).
Yn nôl Unicef (2024) mae Confensiwn y Cenhedloedd Unedig ar Hawliau'r Plentyn yn cydnabod hawl pob plentyn i ddysgu a defnyddio iaith, arferion a chrefydd ei deulu. Mae dysgu iaith nid yn unig yn hawl sylfaenol ynddo ei hun ond mae hefyd yn chwarae rhan sylweddol wrth wireddu sawl hawl arall a amlinellir yn y CCUHP, gan gyfrannu at ddatblygiad cyfannol plant a meithrin cymdeithas fwy cynhwysol a theg (Altarriba a Brown, 2022).
Mae dwyieithrwydd Cydamserol yn digwydd pan fydd plentyn yn dysgu dwy iaith ar yr un pryd (Nicoladis, 2018). Mae'r dull hwn yn aml yn digwydd mewn teuluoedd neu gymunedau dwyieithog lle mae'r ddwy iaith yn cael eu siarad yn rheolaidd, gan ganiatáu i'r plentyn amsugno'r ddwy iaith yn naturiol (Fibla et al, 2022).
Dwedai Kohnert (2024) bod dysgu iaith ddilyniannol yn cyfeirio at y broses o ddysgu ail iaith ar ôl caffael hyfedredd mewn iaith gyntaf. Yn wahanol i iaith cydamserol, lle mae'r ddwy iaith yn cael eu caffael ar yr un pryd, mae dysgu ieithoedd dilyniannol yn cynnwys adeiladu ar sgiliau iaith presennol a'u trosglwyddo i'r iaith newydd yn debyg i theori Bruner am sgaffaldio, gan adeiladu ar wybodaeth sydd ganddynt yn barod i ddatblygu eu dealltwriaeth o’r iaith newydd maent yn ei ddysgu (Kroll a Mendoza, 2022). 
Mae dwyieithrwydd yn aml yn cael ei ystyried yn fanteisiol, gan wella gallu gwybyddol (Gunnerud et al, 2020). Mae astudiaethau yn awgrymu bod dwyieithrwydd ac amlieithrwydd yn gallu cynyddu'r gallu i ddatrys problemau gwybyddol trwy alluogi'r ymennydd i ymdrin â data neu adnoddau gwybodaeth mewn amrywiaeth o ieithoedd (Hoffmann a Russ, 2012). 
Drwy gynnig cyfle i blant ddysgu am ddiwylliannau gwahanol, mae'n gwella eu hamlygrwydd o'r byd eang ac yn eu hannog i werthfawrogi gwahaniaethau ac ymdeimlad o gydberthynas (García, 2011). Yn y weithgaredd gwelwyd yr ymarferydd yn gwisgo crys ti Cymru i ddangos hyn (Baker, 2001). 
Mae'r broses o newid rhwng ieithoedd yn ymarferol i'r ymennydd ac yn gallu cynyddu'r hyblygrwydd meddyliol. Gall hyn helpu plant i feddwl yn fwy agored, gan allu ymdopi'n well â newidiadau a heriau amrywiol (Bialystok a Werker, 2016).
Yn gyntaf, mae gallu siarad dwy iaith yn ehangu'r siawns i'w bod yn hyrwyddo meddwl deinamig (Kroll a Mendoza, 2022). Dwedai Leung (2014) bod y gallu i ddefnyddio dwy iaith yn eu hastudiaethau golygu bod ganddynt fynediad ehangach at adnoddau, dulliau, a chyfleoedd ar gyfer dysgu. Yn ail, mae bod yn ddwyieithog yn galluogi plant i ddatblygu sgiliau iaith, megis deall ac ymwybodoli ieithoedd, a dylanwadu'n gyfoethog ar eu hymddygiad academaidd (Petitto, 2009). Mae hyn i gyd yn cynyddu eu hyder a'u cyfranogiad, gan eu helpu i gyflawni'n well yn eu hastudiaethau ac i lwyddo yn eu cwricwlwm academaidd sydd yn arwain at swyddi gwell yn y dyfodol (National Academies of Sciences, Engineering, and medicine, 2017). 

Nesaf rwyf am drafod Cymraeg fel ail iaith
Mae'r Gymraeg fel iaith ychwanegol (CIY) yn cyfeirio at ddysgu a defnyddio'r Gymraeg gan unigolion nad oes ganddynt y Gymraeg fel eu hiaith gyntaf. Ystyrir y Gymraeg yn iaith ychwanegol pan gaiff ei dysgu yn ogystal â, neu ochr yn ochr ag iaith drechol neu iaith gyntaf person (Llywodraeth Cymru, 2024).
Dwedai Chomsky bod plant wedi geni a synnwyr o iaith ac ein bod yn datblygu sgiliau i ddefnyddio’r ieithoedd hwnnw (Stainton, 2000). Mae'n dadlau bod geneteg ddynesol yn chwarae rhan allweddol yn brosesau dysgu iaith, gan gynnig y syniad bod pobl ifanc yn dod â gallu i ddeall ac i ddefnyddio strwythurau ieithyddol yn naturiol (Pinker a Bloom, 1990).
Mae llawer o ymdrechion wedi'u cyfeirio at annog pobl i ddysgu a defnyddio'r Gymraeg, gan gynnwys miliwn o siaradwyr Cymraeg yng Nghymru erbyn 2050 (Llywodraeth Cymru, 2017)
Gall blant ag anghenion dysgu ychwanegol weld dysgu iaith arall yn ddryslyd, felly rhaid ystyried ffyrdd gwahanol yw dysgu gan fod pawb yn dysgu yn wahanol (Healy, 2011). Dwedai Ceurstemont (2022), gan weithio fel tîm i gefnogi bob plentyn mae modd sicrhâi bod pob plentyn yn cael y cyfle i ddysgu iaith ychwanegol. Rhaid hefyd sicrhau bod staff ar adnoddau a hyfforddiant cywir hefyd.
Dwedai Vygotsky bod plant yn dysgu o’r person mwy gwybodus gall fod yn oedolyn neu blentyn arall (Zuckerman, 2007). Yn y weithgaredd y person mwy gwybodus yw'r ymarferydd gan ei fod yn dysgu’r plant am enwai a lliwiau y siapau, yn o gystal ar plant eraill gan eu fod nhw i gyd yn rhannu syniadau. Yn ôl Vygotsky, mae plant yn dysgu iaith trwy ryngweithio cymdeithasol a chydweithio ag eraill sy'n fwy medrus yn yr iaith (Takahashi, 1998). 
Mae theori Leneberg yn dangos bod plant yn dysgu iaith yn ystod y ‘cyfnod tyngedfennol’ ac mae angen i’r ymarferwr fod yn ymwybodol o hyn a chael mwy o amynedd gyda phlant sydd ychydig yn hyn er enghraifft plant sydd wedi gorfod foi o ei cartrefi (Trafton, 2018). 
Yn y weithgaredd gwelwyd bod yr ymarferydd yn ailadrodd enwau y siapau ar lliwiau yn Gymraeg sawl gwaith. Mae ailadrodd yn helpu plant i gofio pethau yn well ac i storio gwybodaeth yn y cof (Fazio a Sherry, 2020) (Oakley, Rogowsky a Sejnowski, 2021). Hefyd gwelwyd yr ymarferydd yn canmol y plant trwy ddefnyddio geiriau a bod yn gorfforol er enghraifft dweud da iawn a rhoi pawen lawen, mae’r atgyfnerthu cadarnhaol yma yn helpu gyda hyder y plant ac yn eu hannog i gadw weithion galed (Jupp, 2022).
Nesaf rwyf am edrych ar effaith dwyieithrwydd ar Ddatblygiad yr ymennydd 

Dwedai Maslow bod angen cyrraedd anghenion sylfaenol y plant yn gyntaf er mwyn yw ymennydd allu ddatblygu er mwyn sicrhau eu bod nhw’n cael yr addysg gorau (Bowen, 2021).
Mae’r Wernicke yn prosesi gwybodaeth felly gwelwyd yn y weithgaredd bod yr ymarferydd yn cymryd saib er mwyn i Wernicke y plant cael cyfle i brosesi y gwybodaeth mae’r plentyn wedi derbyn fel ei bod nhw’n gallu adeiladu ar hyn (National library of medicine et al, 2019).
Gwelir yr ymarferydd yn ailadrodd llawer yn y fidio. Yn y broses yma, mae’r wybodaeth sydd yn cael eu hailadrodd yn gwneud i'r llwybrau nerfus ymestyn a'r cof yn fwy cadarn ac yn fwy hyblyg (Schwartz, 2016). 
Nawr rwyf am edrych ar Meddwl dargyfeiriol.
Mae meddwl dargyfeiriol mewn plant yn cyfeirio at broses wybyddol greadigol sy'n aml yn cael ei nodweddu gan ei natur agored a'i diffyg cyfyngiadau (Schwartz, 2016).
Dwedai Ceurstemont (2021) mae bod yn ddwyieithog yn helpu cefnogi meddwl dargyfeiriol trwy ddatblygu sgiliau megis hyblygrwydd gwybyddol, datrys problemau, a'r gallu i feddwl yn haniaethol. Mae dwyieithrwydd yn annog datrys problemau wrth i unigolion dynnu o safbwyntiau ieithyddol a diwylliannol lluosog i fynd i'r afael â nhw mynd i'r afael â heriau o wahanol onglau. Yn ogystal, mae'r amlygiad i strwythurau ac ymadroddion ieithyddol amrywiol mewn dwy iaith yn gwella'r gallu i feddwl yn haniaethol a gwneud cysylltiadau rhwng syniadau, gan hyrwyddo meddwl arloesol a gwreiddioldeb. 


I grynhoi mae'n amlwg fod ystod eang o fanteision i blant sy'n dysgu dwy iaith neu sy'n datblygu Cymraeg fel ail iaith.
Mae’n hawl sylfaenol i blant ddysgu ac i ddefnyddio eu hiaith. Mae hyn yn rhoi pwyslais ar bwysigrwydd darparu cymorth ac amgylchedd lle gall plant ddysgu a defnyddio eu hiaith yn naturiol.
Yn ogystal, mae effaith dwyieithrwydd ar ddatblygiad yr ymennydd yn nodweddiadol oherwydd gallu dwyieithrwydd i ymdopi â newidiadau ac heriau amrywiol. Mae hyn yn galluogi hyblygrwydd meddyliol ac ymddygiad a gall gynyddu gallu datrys problemau gwybyddol.
Yn olaf, mae’r berthynas rhwng dwyieithrwydd a meddwl dargyfeiriol yn amlygu'r ffordd y gall meddwl dargyfeiriol gynnig cyfleoedd i blant i feddwl yn haniaethol ac i ddatblygu sgiliau creadigol. Mae hyn yn bwysig i'w datblygiad academaidd ac i'w gallu i ymgorffori syniadau o wahanol gefndiroedd i'w gwaith astudio.
Gall ymchwilio pellach i'r berthynas rhwng dwyieithrwydd, datblygiad yr ymennydd, a meddwl dargyfeiriol arwain at ddeall gwell sut y gall addysg dwyieithog effeithio ar blant a'u datblygiad holistaidd.
Diolch am wrando. 

